is en cs cs is is is is is nb is is is is is is is is is cs is cs is is fr is is is is et is is is is is cs is is de is is is is is is is is is is is is is is is sv is pt is is is hu is vo is it is ca is is is en is is is is is is is is is is is is is en da is is fi is is en en is is is nb is en is hbs_lat is is vi is is is is en is is is is is cs is cs is fr is is is cs sw ast fr is is fr cs sv is is is is is fr en is is is cs is sk is is is sk sk tr is is is is cs is sk is fr is is is is is cs cs sk is fr is da is is is fr is is is is cs fi is cs da de is is is es is is cs cs is is fr is is is is sv da is sk is de cs is is is is is is cs cs cs sk is cs cs is is is cs sv is is is is is is hu hbs_lat en is en en is is is cs is is is de de cs cs is is vi fi nb is is is is is vi is nb is cs is is is is is cs is cs is is is is is cs es is cs is is cs is is is is is en is cs is cs is cs hu is ms is cs hu is is nb is ca is is is en is is nb et is is is is en is is is is is is is is is is is is fr is is is cs is et is is is vi cs sv is is is lt is hbs_lat tl is is is vo is tl az is is is cs is is en fr en is is is is is hu hbs_lat en is en en is is is cs is is is de de is is is is sv ms ru is is is es is hbs_lat en is is is en
Tækniskólalínan | Gott að vita | Tækniskólinn - Skóli atvinnulífsins
Aðalskrifstofa skólans er staðsett á annarri hæð við aðalinnganginn á Skólavörðuholti. Hún er opin frá kl. 08:00 - 15:00 alla virka daga. Skrifstofur skólans á Háteigsvegi (4.h) og í Hafnarfirði (2.h) eru á bókasafni og opnar á afgreiðslutíma safnsins.
Allir nemendur hafa aðgang að tölvukerfi Tækniskólans og þráðlaust net er opið öllum með sama aðgangsorði og í Innu.
Til þess að fá aðgang að Innu er smellt á „Sækja nýtt lykilorð“. Nemendur skrá inn kennitölu og velja réttan skóla og fá þá sent lykilorð í tölvupósti. Sama gildir um þá nemendur sem ekki hafa farið inn í kerfið áður.
Aðstandendur ólögráða nemenda fá einnig aðgang að Innu. Í Innu geta nemendur skoðað stundatöflu, námsframvindu, mætingu og miðannarmat. Tengill í Innu er neðst á heimasíðu skólans.
Mikilvægt er að nemendur gæti þess að netföng þeirra og símanúmer séu rétt skráð í Innu. Nemendur eldri en 18 ára geta sjálfir veitt foreldrum eða forráðamönnum aðgang að Innu. Inna og kennsluvefur skólans er einn og sami vefur.
Bókasafn skólans er á þremur stöðum, í Hafnarfirði, Háteigsvegi og Skólavörðuholti. Starfsfólk safnsins aðstoðar nemendur við upplýsingaleit og heimildaöflun. Lesstofur og tölvur eru á öllum stöðum. Einnig er aðstaða til prentunar og skönnunar.
Bókasafn Skólavörðuholti, 5. hæð. Opið: mánudaga til fimmtudaga 8:10-17:00, föstudaga 8:10-16:00.
Bókasafn Háteigsvegi, 4. hæð. Opið: mánudaga til fimmtudaga 8:10-16:00, föstudaga 8:10-14:00.
Bókasafn Hafnarfirði, 2. hæð. Opið: mánudaga til fimmtudaga 8:10-15:00, föstudaga 8:10-14:00.
Á Háteigsvegi er les- og vinnuaðstaða nemanda opin til kl. 22:45 á virkum dögum og til kl. 19:45 um helgar. Allir nemendur Tækniskólans geta sótt um rafrænan aðgang að lesrýminu ef þeir vilja notfæra sér aðstöðuna eftir lokun bókasafnsins.
Í námsveri skólans geta nemendur fengið aðstoð við próftöku og heimanám auk þess sem þar er veitt aðstoð í almennum grunngreinum. Einnig er hægt að leita til námsversins við verkefna- og ritgerðasmíð. Námsverið er staðsett á bókasafninu á Skólavörðuholti, í hópvinnuherbergi í Hafnarfirði og á 4. hæð á Háteigsvegi. Upplýsingar um opnunartíma námsversins eru á heimasíðu skólans.
Töflubreytingar eru eingöngu fyrir þá sem ekki fengu áfanga í töflu samkvæmt vali, töflubreytignar eru gerðar rafrænt í Innu, sjá leiðbeiningar.
Ef nemandi hyggst segja sig úr áfanga þarf hann að fylla út sérstakt eyðublað á skrifstofu eða bókasafni. Nemendur yngri en 18 ára þurfa samþykki forráðamanns fyrir úrsögn úr áfanga. Úrsögn úr áfanga getur verið háð samþykki viðkomandi skólastjóra.
Athugið! Síðasti dagur til að óska eftir úrsögn úr áfanga er 20. janúar.
Nemendur sem hyggjast útskrifast í lok annar þurfa að gefa sig fram við skólastjóra sinn og skrá sig til útskriftar eigi síðar en 20. janúar.
Val fyrir næstu önn
Síðasti dagur til að ganga frá vali fyrir haustönn 2017 verður 13. mars. Nemendur eru hvattir til að mæta tímanlega í viðtalstíma hjá umsjónarkennara sínum til að ganga frá vali.
Nemendur geta leitað til umsjónarkennara með allt er varðar námið. Umsjónarkennarar hafa vikulega viðtalstíma sem skráðir eru á stundatöflu nemenda (UMSJÓN).
Námsráðgjafar eru til viðtals fyrir nemendur um allt sem lýtur að námi þeirra. Nemendur geta rætt persónuleg vandamál sín við námsráðgjafa í þeirri fullvissu að þeir eru bundnir þagnarskyldu. Innan skólans eru námsráðgjafar málsvarar nemendanna.
Upplýsingar um viðtalstíma og staðsetningu námsráðgjafa er að finna á hér á vefnum.
Fjölnir Ásbjörnsson tekur á móti lestrargreiningu og annarri greiningu á námsvanda. Hann annast einnig lesgreiningu sé þess óskað. Viðtalstímar eru auglýstir á heimasíðu skólans.
Nemendur skulu sækja allar kennslustundir í þeim áföngum sem þeir hafa valið sér og mæta  stundvíslega. Ef nemandinn mætir ekki í skólann eða gerir ekki grein fyrir fjarveru sinni fyrstu kennsluvikuna er litið svo á að hann ætli ekki að stunda nám í skólanum. Sé nemandi fjarverandi úr kennslustund eða fjarverandi meira en 20 mínútur af kennslustund fær hann tvö fjarvistarstig. Komi nemandi of seint til kennslu fær hann eitt fjarvistarstig.
Skólasóknareinkunn er gefin fyrir heildarmætingu. Fyrir góða raunmætingu 95-100% fær nemandi eina námseiningu sem nýtist sem hluti af frjálsu vali.
Reglulega er gerð úttekt á skólasókn nemenda. Nemendur sem reynast með 80-90% mætingu á úttektardegi fá viðvörun. Nemendur með mætingu undir 80% eru boðaðir í viðtöl til umsjónarkennara eða skólastjóra. Fari nemandi niður fyrir 80% heildarmætingu áskilur skólinn sér rétt til að vísa honum úr skóla. Kvartanir vegna fjarvistarskráningar eiga að berast til kennara áfangans.
Nemendur sem eru orðnir 18 ára þurfa að skila læknisvottorði á skrifstofu skólans innan viku frá þeim degi sem þeir koma aftur í skólann eftir veikindi. Nemendur yngri en 18 ára geta skilað skriflegu vottorði um veikindi frá forráðamanni. Skólinn staðfestir móttöku slíkra vottorða með tölvupósti til forráðamanns. Forráðamenn geta einnig skráð veikindi nemenda undir 18 ára beint inn í Innu. Ath. að ekki er tekið við vottorðum vegna fjarvista hluta úr degi.
Upplýsingar um fjarvistir kennara
Fjarvistir kennara eru tilkynntar nemendum í Innu og með tölvupósti.
Tækniskólinn leggur ríka áherslu á að í skólanum sé mikið og fjölbreytt félagslíf nemenda. Innan allra skóla Tækniskólans starfa félög nemenda sem saman mynda nemendasamband Tækniskólans. Hlutverk nemendafélaganna og nemendasambandsins er að halda utan um félagslíf skólans, klúbba, keppnir innan og utan skóla og aðrar uppákomur.
Nemendasambandið er með skrifstofu á fimmtu hæð á Skólavörðuholti og á annarri hæð í Hafnarfirði.
Nemendur eru hvattir til þess að tengjast NST á Facebook og Snapchat.
Forvarnarfulltrúi er til viðræðu við nemendur sem hafa áhyggjur af eigin vímefnaneyslu, vina sinna eða vandamanna. Forvarnarfulltrúi er Guðlaug Kjartansdóttir.
Til að nálgast prentverk í prenturum eða til að ljósrita á fjölnotavélum þurfa nemendur að hafa prentkort. Kortinu fylgja a.m.k. 100 prenteiningar, en sumar brautir fá fleiri einingar.
1 prenteining - A4 svart/hvítt
2 prenteiningar - A4 í lit og A3 svart/hvítt
4 einingar - A3 í lit
Nemendur sækja um prentkort á bókasöfnum skólans og greiða þar 500 kr. Prentkortin eru yfirleitt tilbúin samdægurs eða daginn eftir en þau þarf að láta virkja við afhendingu.
Á Háteigsvegi, Skólavörðuholti og í Hafnarfirði eru geymsluskápar til afnota fyrir nemendur án endurgjalds. Reglurnar eru einfaldar: Fyrstur kemur fyrstur fær, ef skápur er opinn er hann laus til notkunar. Nota skal eigin lás. Skápa á að tæma og skilja eftir opna í lok skólaárs 1. júní ár hvert. Eftir það verður klippt á lása sem enn eru á skápum og innihaldi skápanna fargað.
Mötuneyti er á 3. hæð í aðalbyggingu Tækniskólans á Skólavörðuholti. Mötuneyti á Háteigsvegi er á 4. hæð og mötuneytið í Hafnarfirði er á 2. hæð.
Nemendur skulu ganga vel og snyrtilega um skólann. Í Hafnarfirði þurfa allir að fara úr útiskóm áður en gengið er upp á aðra og þriðju hæð.
Notkun á farsíma eða öðrum snjalltækjum í kennslustund er háð heimild/samþykki kennara hverju sinni.
Í samræmi við lög eru reykingar og öll notkun tóbaks, s.s. munntóbaks og rafsígarettna, allt bannað í skólanum og á lóð hans.
Nemendur og munir þeirra eru ekki tryggðir sérstaklega hjá skólanum. Fjölskyldu- og heimilistryggingar nemenda bæta ýmis tjón.
Tækniskólalínan - upplýsingar fyrir nemendur og foreldra
Þú ert hér: Forsíða > Gott að vita > Tækniskólalínan
Samstarf - alþjóðleg samskipti
Gegn einelti, áreitni og ofbeldi
Handverksskólinn - hár gull föt
Áfangar í boði næstu annir (pdf)
Maskinbefälskolan - kynning á sænsku (pdf)
Áfangar - námsskipulag - útgáfa
Mat á námi úr öðrum skólum
Mat á námi úr öðrum skólum
Ný námskrá, almennt nám - jafngildi
Landslag - málun og skissuvinna
Lesið í skóginn - ferskviðartálgun
ECDIS – Rafrænt sjókorta- og upplýsingakerfi
GMDSS ROC og GOC námskeið
IMDG meðferð á hættulegum farmi
Algengar spurningar og svör
Algengar spurningar og svör
Ljósmyndanámskeið - Stafræn ljósmyndun
Revit þrívíddarforrit - grunnur
Revit þrívíddarforrit - framhald
Tölvuleikjagerð í þrívídd - grunnnámskeið
Undirbúningsnámskeið fyrir sveinspróf í rennismíði
Undirbúningsnámskeið fyrir sveinspróf í rafvirkjun
Undirbúningsnámskeið fyrir sveinspróf í vélvirkjun
GPS staðsetningartæki og rötun
Tækniskólinn / Skóli atvinnulífsins
Sími 514 9000Opið 8:00 - 15:00
Heilsueflandi framhaldsskóli Tækniskólinn á Facebook
This website is built with Eplica CMS